मिल्खा सिंह को देंगे ट्रिब्यूट, 30 शहरों में री-रिलीज भी होगी फिल्म
10 Years Of Bhaag Milkha Bhaag - Rakeysh Omprakash Mehra To Host Special Screening Of Movie, फिल्ममेकर राकेश ओमप्रकाश मेहरा की फिल्म ‘भाग मिल्खा भाग’ ने हाल ही में 10 साल पूरे किए हैं। इस मौके पर मेहरा इसकी स्पेशल स्क्रीनिंग होस्ट करने वाले हैं
फिल्ममेकर राकेश ओमप्रकाश मेहरा की फिल्म ‘भाग मिल्खा भाग’ ने हाल ही में 10 साल पूरे किए हैं। इस मौके पर मेहरा इसकी स्पेशल स्क्रीनिंग होस्ट करने वाले हैं। मेहरा ने 26 जुलाई काे मुंबई में यह स्क्रीनिंग ऑर्गनाइज करने का फैसला किया है। इस स्क्रीनिंग में मिल्खा सिंह का परिवार भी मौजूद रहेगा।
30 शहरों में होगी री-रिलीज
ईटाइम्स की एक रिपोर्ट के मुताबिक इस स्पेशल स्क्रीनिंग के अलावा 6 अगस्त को यह फिल्म देशभर के 30 शहरों में भी री-रिलीज की जाएगी। यह फिल्म दिवंगत इंडियन एथलीट और ओलिंपियन मिल्खा सिंह की बायोपिक थी। फरहान अख्तर ने इसमें टाइटल रोल प्ले किया था।
साइन लैंग्वेज में भी बताई जाएगी कहानी
दिलचस्प बात यह है कि यह स्क्रीनिंग नॉर्मल ऑडियंस के अलावा सुनने और बोलने में अक्षम लोगों के लिए भी की जाएगी। इस बारे में बात करते हुए राकेश मेहरा ने बताया, 'जिस स्क्रीन पर फिल्म दिखाई जाएगी उसके कॉर्नर में एक बॉक्स होगा जिसमें इंडियन साइन लैंग्वेज में कहानी बयां की जाएगी। इस काम में टीम ने बहुत मेहनत की है और बहुत कम समय में इसे तैयार किया है।'
लीजेंड को देना चाहते हैं ट्रिब्यूट
ROMP पिक्चर्स के स्पोक्सपर्सन पीएस भारती ने इस बारे में बात करते हुए कहा, ‘यह हमारे और पूरे देश के लिए एक बहुत ही खास फिल्म है। मिल्खा सिंह पूरे देश का गौरव हैं। हम इस फिल्म की स्पेशल स्क्रीनिंग करके लीजेंड मिल्खा जी को ट्रिब्यूट देना चाहते हैं जो करोड़ों लोगों के लिए इंस्पिरेशन हैं।’
6 फिल्मफेयर और 2 नेशनल अवॉर्ड जीते 
2013 में रिलीज हुई भाग मिल्खा भाग में फराहन के अलावा सोनम कपूर, दिव्या दत्ता, पवन मल्होत्रा और योगराज सिंह जैसे कलाकार नजर आए थे। फिल्म ने वर्ल्ड वाइड 200 करोड़ रुपए का कलेक्शन किया था। इसने 6 फिल्मफेयर और 2 नेशनल अवॉर्ड अपने नाम किए थे।